o
Derek Princei teenistus
Naised koguduses
III osa
Valitsemise amet ei ole tavaliselt naistele avatud.
Roomlastele 12:6-8.
Siin on nimekiri erinevatest tegevustest (lühendatult).
"Aga meil on meile antud armu järgi erinevaid armuande:
olgu prohvetliku kuulutamise and, olgu teenimine, olgu õpetaja,
hingehoidja, teistele jagaja, juhataja, hoolekandja."
Paulus mainib 7 ametit.
Minu meelest sobivad 5 neist naistele: prohveteerimine, teenimine,
julgustamine, andmine ja vaeste aitamine.
Viimased kaks pole tavaliselt naiste ametiks ehk õpetamine ja juhtimine.
Kui räägin õpetamisest, pean silmas
koguduse valitsemisega seotud juhtimist.
Kui see mõiste pole selge, lähevad asjad segamini.
1 Korintlastele 11:5 ütleb Paulus:
"Ja naine, kes paljapäi palvetab või prohvetlikult kõneleb, häbistab pead,"
Lükkame peakatte küsimuse tahaplaanile ja tõdeme, et
naine võib palvetada-prohveteerida, täites kriteeriumid.
Nii et prohveteerimine ja palvetamine on naistele avatud.
1 Korintastele 12:28-30 annab meile pika tegevusnimekirja:
"Ja Jumal on seadnud koguduses esmalt mõned apostleiks, teiseks prohveteiks,
kolmandaks õpetajaiks;siis imeteod, seejärel armuannid tervendamiseks,
abistamiseks, juhtimiseks, mitmesugusteks keelteks.
Ega kõik ole apostlid? Ega kõik prohvetid? Ega kõik õpetajad?
Ega kõigil ole tervendamisandisid? Ega kõik räägi keeli?
Ega kõik tõlgenda keeli?"
Nimekirjas on naistele sobivaid ameteid nagu prohveteerimine,
imede tegemine, tervendamine, aitamine, juhtimine,
keeltega rääkimine ja tõlgitsemine. Siin on kuus ametit.
Tavaliselt pole apostli ja õpetaja amet naistele määratud.
Efeslastele 4:11 on neljas loetelu:
"Tema on see, kes on pannud mõned apostleiks ja mõned prohveteiks
ja mõned evangelistideks, mõned karjaseiks ja õpetajaiks,"
Siin on viis ametit, neist prohveti ja evangelisti amet sobivad naistele.
Apostli, karjase ja õpetaja ülesanded pole tavaliselt naiste jaoks, kuna
need sisaldavad juhtimise ja valitsemisega seotud meelevalda.
Järgmist salmi on paljudel raske alla neelata.1 Kor 14:34:
"olgu naised koguduses vait, sest neil ei ole lubatud rääkida,
vaid nad alistugu, nagu ka Seadus ütleb."
Viitasin juba ennem sellele, et Pauluse sõnul võivad
naised palvetada ja prohveteerida.
Paulus ei ütle, et naised peavad suu lukus istuma.
Võti mõistmaks seda salmi on sõna "koguduse" tähenduses.
Kreeka k. vaste "ecclesia", millest on ka tuletatud sõna "kirik",
tähendas kreeka kultuuris linna- või maavalitsust.
See on siis valitsusalane termin.
Niisiis valitseb Jumal inimkonda suures osas koguduse kaudu.
Kuid kui räägitakse juhtimisalastest koosolekutest, seal naine vaikigu.
Naised ei peaks võimu haarama. Nii mõistan mina kirjakohti.
Järgmisena 1 Timoteuse 2:12.
Need salmid on väga järjekindlad.
"ma ei luba naisel õpetada ega mehe üle valitseda,
vaid ta olgu vaikne."
Pange tähele, et õpetamine kuulub meelevalla juurde.
Paulus ütleb, et mis "kus õpetamine puutub valitsemisse,
ma ei luba naisi sinna." See on Pauluse väide,
kuid me peaks arvestama sellega, mida ta räägib.
Kui võrdleme Pauluse sõnu feministide väidetega,
siis ta on neist palju ees.
1 Timoteuse 3:2-4:
Minemata sügavuti asja, siin on 3 sõna:ülevaataja, pastor, vanem.
Nii et siin räägitakse pastorist.
"Ülevaataja peab olema laitmatu: ühenaisemees (mitte ühemehenaine!)...
...kes oma peret hästi juhatab.."
Siin mainitakse juhatamist-hoolitsemist.
Arvan, et iga pere hoolitseja ja pealik on mees.
Tänapäeval pole see alati nii, kuid Jumala määrused pole muutunud.
Pealikuks olemine on tohutu vastutus.
Ära püri sinna, kui sa ei kvalifitseeru.
Nimetan mehe kolm ülesannet perekonna peana.
Ta on Kristuse esindaja oma peres kolmel moel:
Ta on prohvet, preester ja kuningas.
Prohvetina ta räägib perele Jumala sõnu.
Preestrina ta kostab oma pere eest Jumalale.
Kuningana ta valitseb oma perekonda Jumala esindajana.
Esimene mees, keda Jumal inimkonnast valis, oli Aabraham.
Miks Jumal tema valis?
Sest Jumal sai loota sellele, kuidas Aabraham oma peret valitses.
Sest just seda eeldas Jumal Aabrahamilt.
Siin jäi kahtlaselt vaikseks.
Olen kuulnud imelikke jutte Foibest. Keegi küsis ka tema kohta.
Vaatame korraks Foibet. Roomlastele 16:1-2, Paulus ütleb:
"Ma jätan te hoolde õe Foibe, kes on Kenkrea koguduse teenistuses.
Võtke ta vastu Issandas nagu pühadele kohane ning toetage teda,
(Ta võis oll diakoness.)
milles tal iganes teid vaja läheb, sest tema isegi on olnud paljudele toeks,
ka minule endale!"
Keegi väidab ekslikult, et Foibes hoolitses Pauluse eest,
õpetades talle, mida jutlustada.
Piibli tekstist me seda välja ei loe.
Kontrollisin kreeka selgitavatest sõnaraamatutest, et parim tõlge
Foibele on "abistaja" või "kaitsjanna".
Paulus sai 5x 39 vitsahoopi. Uskumatu mõelda, et
et ta sai kokku 195 vitsahoopi.
Võib-olla tal läks vahest vaja kedagi, kes teda aitaks,
naist, kes seoks ta haavad, hoolitseks ja teeks talle süüa.
Võib-olla hoolitses Foibes Pauluse eest, kuid ta ei õpetanud teda jutlustama.
Olen kuulnud imelikku kiitust naistest, kes
teevad selliseid asju, mida nad ei peaks tegema.
Need jutud algavad meestest, kuid tavaliselt on mehe taga naine.
Loodan, et kõik on läinud ilusti.
Ja kui ka ei ole, ei saa ma midagi teha.
Järgmisena räägin abielunaise erilistest kohustustest.
Efeslastele 5:22:
"Alistuge naised oma meestele otsekui Issandale,"
Selge tekst, kas pole? Selle tähenduses ei saa eksida.
Teile ei pruugi see meeldida, kuid nii siin öeldakse.
Ütled:"Paulus oli ju poissmees! Ta ei mõistnud seda teemat."
Kuid Peetrus ütles midagi veel tugevamat, olles abielumees.
1 Peetruse 3:1-2:
"Samuti, naised, alistuge oma meestele, et siis, kui mõned pole kuulekad sõnale,
nad võidetaks usule ilma sõnata naiste käitumise läbi,
kui nad on tähele pannud teie puhast, aukartlikku käitumist."
Peetrus alustab petükki sõnaga" samuti".
Vaatame, millele "samuti" viitab Peetruse 2:21:
"Selleks te olete kutsutud, sest ka Kristus kannatas teie eest,
jättes teile eeskuju, et te käiksite tema jälgedes.
"Tema ei teinud pattu ega leitud pettust tema suust";
ta ei sõimanud vastu, kui teda sõimati; ta kannatas ega ähvardanud,
vaid jättis kõik selle hoolde, kes mõistab kohut õiglaselt;"
Järgmine peatükk algab sõnaga "samuti"-nagu kes? Öelge!
Nagu Jeesus! Naine saab kõrge positsiooni,
kui teda võrreldakse Jeesusega, kuid see sisaldab suurt vastutust.
"Alistuge oma mehe tahtele, on ta siis usus, või mitte."
Aastaid tagasi töötasin ühe härda ja usus tulise naisega.
Ta tegi kuulutustööd, kui tema uskmatu mees oli kodus.
See naine rääkis:"Arvasin, et kuna mu mees pole usklik,
pole ta ka minu pea ja ma ei pea talle aru andma.
Kuid siis näitas Jumal mulle Piiblist, et ta on ikka mu pea,
ükskõik, kas ta usub, või mitte.
Ehmatasin niivõrd, et kukkusin voodist alla!"
Meenub teine abielupaar. Rääkisin teenistusel vabanemisest,
koosoleku lõpus tuli üks naine mu juurde ja ütles:
"Vajan vabanemist." Jumal andis mulle tarkust küsida:
"Kus su mees on?" Ta näitas näpuga ühes suunas.
"Ta on seal tagapingis.",
justkui tema mees oleks olnud õhk.
"Kutsu oma mees siia." Ta tegi seda vastu tahtmist.
Ütlesin, et Piibli järgi on abikaasa su pealik ja preester.
Minu ülesanne pole su pärast paluda,
vaid see on su abikaasa ülesanne.
See ei meeldinud talle üldse, kuid ma sundisin teda:
"Kas tahad paluda oma meest su eest palvetama?"
Vägisi ta ütles mehele:"Kas palvetaksid mu vabanemise pärast?"
Otsekohe, kui ta seda ütles, sai ta vabaks.
Ta tegutses Jumala korrale vastavalt.
Räägin teile naljaka loo, mis juhtus meie sõprade perekonnale.
Nimesid nimetamata, naine on baptist, kes tundis Jumalat ja
abiellus uskmatu mehega, selgitades:
"Teadsin, et ta annab mulle nii palju lapsi, kui tahan!"
Nad said 10 last.
Kuid mees polnud päästetud ja oli iseloomult vägivaldne.
Ta jõi igasugust kanget kraami. Proua kutsus evangeliste ja
jutlustajaid koju, kuid mees keeldus neid kuulmast.
Siis luges naine 1 Peetruse 3: "kui nad on tähele pannud
teie (naiste) puhast, aukartlikku käitumist."
See proua otsustas muutuda. Ta parandas oma väljanägemist,
tegi omale ilusa soengu ja pani selga ilusad riided.
Tema abikaasa oli tuletõrjuja,
kes võis koju tulla ükskõik mis kell öösel,
ja tal oli alati soe toit ahjus ootamas.
Mees oli hämmingus, nähes, et naist on miski muutnud.
"Tal peab olema armuke!"
Mees palus oma töökaaslastel vabadel päevadel maja lähedal
välja selgitada, kes see kavaler on.
Kedagi polnud näha. Mees oli vägivaldne.
Ükskord ta lükkas naise pea vastu seina, kägistas teda ja küsis:
"Kas sa ei karda?" Naine vastas:"Ei."
See mõjus. Mõlemad on nüüd usus ja õpetavad teisi usklikke.
Naine võttis Jumala Sõna tõsiselt.
Kui paljud teist võtaksid tänapäeval sellise riski?
See lugu on tõesti sündinud. Neil on imeline pere.
Sõnakuulelikkus Piiblile annab tulemusi.
Sõnad "nõustuge, alistuge või alluge" tekitab palju probleeme.
Mul on kogemus paljudele tuttavas ettevõttes, kus
sõna " alistumine" oli võtmesõnaks.
Kuulsime seda sõna nii sageli, et hakkasime peaaegu oksele.
Ettevõttes, millest räägin, oli ka mitmeid häid asju.
Nende kavatsused olid head, meetodid aga valed.
On kaks sõna:alistamine ja alistumine, mis tähendab alandlikkust.
Naine ei pea oma mehe sõna kuulma, kui ta nõuab
midagi, mis on kas Piibli või südametunnistuse vastu.
Naisel on õigus öelda: "Austan sind kui abikaasat,
kuid ma ei või teha, mida palusid, sel ja sel põhjusel."
Naine võib siiski võtta alandliku positsiooni.
Kui alistumine tundub võimatu, võib võtta alandlikkuse rolli.
Küsin teilt, õed abielunaised, kas olete valmis mehe tahtele alistuma?
Kui tahate, et mees oleks peaks, peate temaga nõustuma.
Igal pool, kus sellest räägitakse, on esimeseks probleemiks
naise nõustumine ja alles siis mehe peaks olemine.
Miks? Sest mees ei saa olla alistumata naise pea.
Siis on ta diktaator. Kui tahate juhtimist,
eeldab see alistumist. Valik on teie.
Palun veel teist asja teilt, kallid abielunaised.
Need teist, kes olete ehk meestest vaimulikumad,
palvetage palju oma meeste eest!
Tahate näha, kuidas teie tehtud hea on teise inimese elus nähtav?
Toon näite. Naine on hästi vaimulik,
kuid mees ei hooli vaimsetest asjadest.
Vaimulik naine palvetab mehe pärast tundide viisi.
Ja siis juhtub, et mehest saab edukas jumalasõnakuulutaja.
Kõik näevad seda head, mida teeb mees,
kuid vähesed teavad, mis head naine teeb.
Kas sellest piisab teile, naised? Või tahate rohkem tähelepanu?
Siia tuleb ääremärkus PS:
igavikus naise tehtud head märgatakse!
Näen vaimusilmas abielupaari Jumala trooni ette astumas,
et saada tasu oma tegudele, mees saab kirka krooni.
Kuid naise kroon särab kaks korda eredamini.
Üks ingel küsib teise käest: "Miks sai naine eredama krooni?"
Teine vastab:"Kui naine poleks saanud krooni, poleks mees ammugi saanud!"
Jaksake oma krooni igavikuni oodata! Aamen.
Hakkan jutlusega lõpetama. Kordan varem öeldut.
Naised on meestest erinevad, kuid mitte alaväärsed.
Minu kogemuse järgi on kohti, kus naised on suurepärased.
Nad tajuvad Püha Vaimu ligiolu palju kiiremini, kui mehed.
Tihti on nad suurepärased evangelistid.
Hiina koguduste kasvu mõjutavad teismelised tüdrukud,
kes viivad evangeeliumi tervetesse küladesse.
Evangeeliumi kuulutamine võib olla naiste põhiülesandeks.
Nad on hellad, julged ja lojaalsed.
Toon neli näidet naiste lojaalsusest.
Johannese 19:25
Jeesuse viimased hetked ristil:
"Aga Jeesuse risti juures seisid tema ema ja tema ema
õde Maarja, Kloopase naine, ja Maarja Magdaleena."
Kolm Maarjat olid ristile lähemal, kui keegi muu, peale Johannese.
Matteuse 27: 55-56.
Jeesus oli ristil.
Aga seal oli toimuvat eemalt vaatamas palju naisi, kes olid
Jeesusele järgnenud Galileast alates teda teenides,
nende seas Maarja Magdaleena ja Jaakobuse ja Joosepi ema
Maarja ning Sebedeuse poegade ema."
Mitu naist. Enamus mehi olid ära läinud,
kuid naised jäid kohale. Markuse 16:9.
See on Piibli imelisemaid salme.
Markuse 16:9
Suurim inimesele osaks saav eesõigus on olla esimene,
kes on ülestõusnud Kristuse tunnistaja!
Kellele ilmus Jeesus esimesena peale surnuist ülestõusmist?
"Aga kui Jeesus nädala esimesel päeval vara oli üles tõusnud,
näitas ta end esmalt Maarja Magdaleenale, kellest ta oli
seitse kurja vaimu välja ajanud,"
Ükski teine inimene pole kogenud midagi sarnast:
olla esimene Jeesuse ülestõusmise tunnistaja!
Kes oli tunnistaja? Mitte keegi apostlitest, vaid Maarja Magdaleena.
Ja siis veel mainitakse, et Jeesus oli temast
seitse kurja vaimu välja ajanud.
Ütlen neile, kes on kurjadest vaimudest vabanenud,
et te ei pea iial häbenema!
Maarja tunnistus on vägev:"Jeesus ajas minust 7 deemonit välja!"
Kui Jeesus oli surnuist tõusnud, ilmus ta kõigepealt sellele naisele.
Veel üks ülestõusmisse puutuv koht Matteuse 28:5-7:
"Aga ingel pöördus naiste poole ja ütles: "Teie ärge kartke!
Ma tean, et te otsite ristilöödud Jeesust. Teda ei ole siin, ta on üles äratatud,
nõnda nagu ta ütles. Tulge, vaadake paika, kus ta magas!
Ja minge kiiresti, öelge tema jüngritele, et ta on üles äratatud surnuist!"
Naised viisid sõnumi apostlitele. Küsimus pole auastmetes.
Küsimus on ülesandes, kutsumises ja ustavuses.
Mitmed naised on ustavamad kui paljud mehed.
Mu vaatluste põhjal on naise üheks iseloomujooneks lojaalsus.
Naised on kohal siis, kui mehed on uttu tõmmanud.
Kallid õed, uskuge mind, et ma ei taha naisi madalamale asetada,
vaid tahan neid aidata võtta oma koht ja positsioon Jumalas.
Kõiges on ka erandid.
Populaarseks erandiks on naisjuht Deboora.
Temast sai juht, kuna mehi sellele kohale ei leidunud.
Häbi meestele, mitte Deboorale. Ta on siiski erandiks.
Kohtumõistjate ja 1.Saamueli raamatus mainitakse
13 kohtumõistjat, kellest vaid üks oli naine.
Probleem on selles, et kui teeme seadusesse erandi,
lähme Jumala õnnistuse ja kaitse alt välja.
Lõpetuseks paar sõna Ameerika kohta.
Ameerikas on kaks kriitilist probleemi.
Ühest olen ma vähemalt 30 aastat rääkinud.
See on vastutustundetud mehed.
See on probleem nr.1!
Mehed, kes on oma vastutusest kõrvale hiilinud.
Probleem nr. 2 on mässumeelsed naised.
Mõlemad probleemid vaid halvendavad üksteist.
Iga kord, kui mees jätab oma ülesande unarusse,
muutub naine kergelt mässumeelseks.
Ja alati, kui naine mässab, saab mees põhjenduse
jätta asjad tegemata. See on USA põhiprobleemiks.
Ärme meie kasvata seda!
Olgem osa lahendusest ja mitte probleemi kasvamisest.
Vaatame Malakia 4:5-6, VTi viimased kaks salmi.
Kronoloogiliselt on need Vana Testamendi viimased salmid.
Viimane salm hoiatab needuse eest.
Tänu Jumalale Uue Testamendi eest! Kui Piibel lõppeks VTi,
oleks Jumala viimaseks sõnaks needus. Jumal räägib nii:
"Vaata, ma läkitan teile prohvet Eelija, enne kui
tuleb Issanda päev, suur ja kardetav.
Ja tema pöörab vanemate südamed jälle laste poole
ja laste südamed vanemate poole, et ma ei peaks
tulema ja lööma maad needusega."
(Kaasaaegne tõlge:"Siis ma ei mõista maad hukka").
Sõna, mis on tõlgitud "needus", tähendab
"Jumala poolt täielikult hüljatu."
Peale seda ei saa enam midagi teha. Rong on läinud.
Kui me ei lahenda oma pereprobleeme,
ei sünni lepitust meeste ja naiste vahele ega
vanemate-laste vahele. Tulemuseks on needus.
See on tõsine asi, mida tuleb tõsiselt võtta.
Te võibolla ei nõustu kõigega, mida ütlesin,
kuid otsige Jumalat ja paluge Temal näidata teile,
mis on teie ülesanne. Paluge Temalt,
et võiksite ustavalt oma ülesande täita.
Jumal õnnistagu teid! Aamen.
Tõlkis:Lemme-Getter Bogatkin